Source: https://matejka.edupage.org/text16/
Timestamp: 2019-01-16 17:06:57+00:00
Document Index: 3640965

Matched Legal Cases: ['§ 5', '§ 16', '§ 14', '§ 8', '§ 12', '§ 21']

Povinné zverejňovanie informácii na základe § 5 zákona 211/2000 Z. z. o slobodnom prístupe k informáciám a o zmene a doplnení niektorých zákonov
Adresa školy: J. D. Matejovie 539, 033 01 Liptovský Hrádok
IČO: 37910485
Dátum vzniku: 01.09.1963
Právna subjektivita: 01.09.2004
Spôsob zriadenia: rozpočtová organizácia
Zriaďovateľ: Mesto Liptovský Hrádok
Právomoc: samostatná rozpočtová organizácia s právnou subjektivitou a organizačnými
jednotkami (Materská škola Belanská, školský klub detí, kuchyňa a školská
jedáleň J. D. Matejovie 539, kuchyňa a školská jedáleň Belanská 593, CVČ)
b) miesto, čas a spôsob, akým možno získavať informácie
Miesto: kancelária riaditeľa ZŠ s MŠ , prízemie A - pavilón
Čas: v pracovných dňoch od 7. 30 h - 14. 30 h
Spôsob: - poštou písomne na adresu školy ZŠ s MŠ, J. D. Matejovie 539, 033 01 Liptovský Hrádok
- elektronickou poštou na e-mailovú adresu školy skola@zsmatejkalh.eu.sk, riaditelka@zsmatejkalh.eu.sk
- telefonicky, v čase od 7: 30 hod. do 13:30 hod. na telefónnom čísle 0910 901 948, 0911 595 048, 5 222 568
- osobne písomne alebo ústne v kancelárii riaditeľa školy
Druh: žiadosť, podnet, návrh, sťažnosť alebo iné podanie
c) miesto, lehota a spôsob podania opravného prostriedku a možnosti súdneho preskúmania rozhodnutia povinnej osoby vrátane výslovného uvedenia požiadaviek, ktoré musia byť splnené
Miesto: kancelária riaditeľa školy v čase od 07:30 – 14:30h
Lehota: odvolanie v lehote do 15 dní od doručenia rozhodnutia povinnej osoby
Spôsob: písomná forma
O odvolaní rozhoduje nadriadený orgán (zriaďovateľ školy – Mesto Liptovský Hrádok) do 15 dní od doručenia odvolania. Odvolanie sa podáva prostredníctvom riaditeľky Základnej školy s materskou školou .
d) postup, ktorý musí povinná osoba dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať
Ak škola nemá požadované informácie a ak zo žiadosti vyplýva, kde by sa mohli tieto informácie získať, postúpi žiadosť do 5 dní odo dňa doručenia žiadosti tejto povinnej osobe, inak ju odmietne.
Lehota na vybavenie žiadosti je najneskôr do ôsmych pracovných dní odo dňa podania žiadosti alebo odo dňa odstránenia nedostatkov v žiadosti.
Lehota sa môže predĺžiť zo závažných dôvodov najviac o 8 dní.
Žiadateľ o tom musí byť písomne informovaný. Ak predmetom žiadosti je získanie informácií, ktoré už boli zverejnené, škola môže ihneď, najneskôr do 5 dní od podania žiadosti, namiesto sprístupnenia informácií žiadateľovi oznámiť údaje, ktoré umožňujú vyhľadanie a získanie zverejnenej informácie.
Ak žiadateľ trvá na sprístupnení zverejnených informácií, škola mu ich sprístupní. Lehota na sprístupnenie začína dňom, keď žiadateľ oznámil, že trvá na priamom sprístupnení informácie.
Ak povinná osoba sprístupní žiadateľovi požadované informácie v rozsahu a spôsobom podľa § 16 zákona o slobodnom prístupe k informáciám v zákonom stanovenej lehote, urobí rozhodnutie zápisom v spise. Proti takémuto rozhodnutiu nemožno podať opravný prostriedok.
Ak povinná osoba žiadosti nevyhovie hoci len sčasti, vydá o tom v zákonom stanovenej lehote rozhodnutie. Rozhodnutie nevydá v prípade, ak žiadosť bola odložená podľa § 14 ods. 3 zákona o slobodnom prístupe k informáciám.
Ak nevydá rozhodnutie, predpokladá sa, že vydala rozhodnutie, ktorým odmietla poskytnúť informáciu. Za deň doručenia sa považuje tretí deň od uplynutia lehoty na vybavenie žiadosti.
Povinná osoba poskytujúca informáciu je povinná dbať, aby neposkytla informácie, ku ktorým je prístup obmedzený(§ 8 až § 12) zákona o slobodnom prístupe k informáciám. V prípade, že povinná osoba poskytuje informáciu, ktorá obsahuje osobné údaje, ku ktorým je obmedzený prístup, je povinná zamedziť viditeľnosť týchto údajov.
e) Prehľad predpisov, pokynov, inštrukcií, výkladových stanovísk, podľa ktorých povinná osoba koná a rozhoduje alebo ktoré upravujú práva a povinnosti fyzických osôb a právnických osôb vo vzťahu k povinnej osobe
Zákony, Nariadenia vlády, Vyhlášky MŠVVaŠ SR
https://www.minedu.sk/12269-sk/regionálne-skolstvo/
Pracovný poriadok ZŠ s MŠ , J. D. Matejovie 539, Lipt. Hrádok
Organizačný poriadok ZŠ s MŠ , J. D. Matejovie 539, Lipt. Hrádok
Školský poriadok ZŠ s MŠ , J. D. Matejovie 539, Lipt. Hrádok
f) Sadzobník správnych poplatkov, ktoré povinná osoba vyberá za správne úkony, a sadzobník úhrad za sprístupňovanie informácií:
SADZOBNÍK SPOPLATŇOVANÝCH ÚKONOV
pri realizácií § 21 zákona č. 211/2000 Z. z. o slobodnom prístupe
k informáciám a o zmene a doplnení niektorých zákonov v znení neskorších predpisov
1. Sprístupnenie informácie písomne:
1 / informácie poskytnuté e-mailom a telefonicky bezplatne
2 / náklady na poštovné podľa aktuálneho cenníka poštových zásielok.
ZŠ s MŠ, J. D. Matejovie 539, Liptovský Hrádok môže zaplatenie úhrady odpustiť. O odpustení úhrady rozhoduje štatutárny zástupca školy. Úhrady sú príjmami školy.
Ing. Ľubica Kertesz